Diari Oficial de la Generalitat Valenciana


Sumari del DOGV 6341, del 26-08-2010 (2010/9225)

Informació pública de la modificació del Pla General d'Ordenació Urbana que afecta la urbanització La Galera situada a la carretera de l'Alcora.
------------------------------------------------------------------------------------------------------------------------------------------------

### Dades del document

Número de DOGV
:   6341

Data del DOGV
:   26-08-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/9225


Data del document
:   01-07-2010

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la modificació del Pla General d'Ordenació Urbana que afecta la urbanització La Galera situada a la carretera de l'Alcora. [2010/9225]  
L'Ajuntament en Ple de Castelló de la Plana, en sesió ordinària celebrada el dia 24 de juny de 2010, va adoptar, entre altres, en següent acord:  
«Vist l'expedient corresponent al procediment que s'està tramitant per a l'aprovació de la modificació del Pla General d'Ordenació Urbana que afecta la urbanització La Galera, del qual es desprén que:  
1. L'empresa municipal Gumsa ha presentat un projecte de modificació puntual que afecta la urbanització La Galera, situada en la carretera de l'Alcora en aquest terme municipal i relativa a algunes de les determinacions que conté el Pla General d'Ordenació Urbana de Castelló de la Plana aprovat definitivament l'1 de març de 2000, ratificat per Resolució del conseller de Medi Ambient, Aigua, Urbanisme i Habitatge de 28 de gener de 2010, dictada en execució de la sentència de Tribunal Suprem de 9 de desembre de 2008.  
2. La urbanització La Galera, s'inclou en el vigent Pla General com a sòl urbà residencial, que arreplega la situació sorgida amb anterioritat a l'aprovació d'aquest. Es tracta d'una àrea consolidada per l'edificació al 100% des de ja fa temps. Amb la modificació es pretén ajustar mínimament el traçat viari per a adaptar-lo a la realitat existent i delimitar la unitat d'execució a l'efecte de repartiment de càrregues, i la introducció d'una ordenança Z-7B com a variació de la Z-7 respecte d'una zona amb la finalitat de mantindre l'edificabilitat neta sobre totes les parcel·les. El seu objectiu final és procedir després a l'establiment del servei d'evacuació d'aigües residuals.   
Tenint en compte que:  
I. De conformitat amb el que estableix l'article 37.1 de la Llei Urbanística Valenciana, en relació amb l'article 120 del Reglament d'Ordenació i Gestió Territorial, la modificació proposada afecta a determinacions que tenen la consideració d'ordenació detallada i no afecta cap dels elements de l'ordenació estructural enumerats per l'article 36 de la Llei Urbanística Valenciana.  
II. En tractar-se d'una modificació que afecta terrenys que constitueixen sòl urbà amb edificació construïda conforme al planejament urbanístic en mes de la meitat de la seua superfície segons l'article 10.1.c de la Llei Urbanística Valenciana i de conformitat amb l'article 21.4.c de la mateixa Llei, els deures urbanístics que cal complir per la propietat en aquest cas seran l'equidistribució del sòl viari que proporcionalment els corresponga i la seua part alíquota del cost total que suporte l'administració en establir el servei urbanístic d'evacuació d'aigües residuals.  
III. La modificació proposada manté l'equilibri de les dotacions públiques a què es refereix l'article 94 de la Llei Urbanística Valenciana en parlar de les condicions que s'han de respectar en la redacció de les modificacions dels plans.   
IV. Els articles 141 a 154 del Reglament d'Ordenació i Gestió Territorial, en relació amb l'article 64 de la Llei Urbanística Valenciana regulen el contingut i característiques dels documents que integren un pla general. Els documents de què consta la modificació són memòria informativa, plans d'informació, memòria justificativa, normes urbanístiques, fitxa de gestió i plans d'ordenació.  
V. Segons preveu l'article 94 de la Llei Urbanística Valenciana, les modificacions dels plans es duran a terme pel procediment previst per a cada tipus de pla, i l'article 223.5 del Reglament d'Ordenació i Gestió Territorial i Urbanística Valencià estableix que les modificacions dels plans generals referides únicament a elements d'ordenació detallada es tramitaran conforme al procediment previst per a l'aprovació de plans parcials.   
Segons l'article 83.2.a de la Llei Urbanística Valenciana en relació amb el 90.2 del mateix text, conclosa la redacció del pla, l'òrgan competent el sotmetrà a informació pública per un període mínim d'un mes.   
L'article 123.1.i de la Llei reguladora de les Bases d'Administració Local, atribueix al Ple de l'Ajuntament la competència per a l'aprovació inicial del planejament general.  
VI. El present acord s'haurà d'adoptar amb el vot favorable de la majoria absoluta del nombre legal de membres del Ple de conformitat amb el que estableix l'article 123.2 de la Llei reguladora de les Bases de Règim Local.  
Per tot això, vistos els informes de l'arquitecte municipal, l'assessora jurídica de Planejament i Gestió Urbanística, i l'informe del secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de la ciutat, Sostenibilitat, Medi Ambient, Habitatge, i Serveis Urbans, s'acorda:  
Primer. Aprovar inicialment la modificació del Pla General d'Ordenació Urbana de Castelló que afecta la urbanització La Galera situada a la carretera de l'Alcora.  
Segon. Sotmetre a informació pública pel termini d'un mes la modificació del Pla General d'Ordenació Urbana de Castelló que afecta la urbanització La Galera i inserir el corresponent anunci en el Diari Oficial de la Comunitat Valenciana, en el Butlletí Oficial de la Província de Castelló, en un diari d'àmplia difusió en la localitat, així com en la pàgina web municipal.»  
El que es fa públic per a general coneixement i s'adverteix al mateix temps que durant el termini d'un mes les persones que estigueren interessades podran consultar l'expedient (de 09.00 a 14.00 hores, de dilluns a divendres, en les dependències de la Secció de Desenvolupament Urbanístic situades a l'avinguda dels Germans Bou, núm. 16) i presentar les al·legacions que creguen convenients.   
Castelló de la Plana, 1 de juliol de 2010.- L'alcalde en funcions: Javier Moliner Gargallo. El secretari general del Ple: Juan Jiménez Hernandis.